CELEX: 62021TN0764
Language: mt
Date: 2021-12-08 00:00:00
Title: Kawża T-764/21: Rikors ippreżentat fit-8 ta’ Diċembru 2021 – Atesos medical et vs Il-Kummissjoni

28.2.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 95/39
            
         
      Rikors ippreżentat fit-8 ta’ Diċembru 2021 – Atesos medical et vs Il-Kummissjoni
      (Kawża T-764/21)
      (2022/C 95/55)
      Lingwa tal-kawża: l-Ingliż
      
         Partijiet
      
      
         Rikorrenti: Atesos medical AG (Aarua, l-Isvizzera) u 7 rikorrenti oħra (rappreżentanti: M. Meulenbelt, B. Natens u I. Willemyns, lawyers)
      
         Konvenut: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-deċiżjoni mhux ippubblikata tal-konvenuta, ta’ data mhux magħrufa, li ssostni b’mod żbaljat li l-għażla ta’ Schweizerische Vereinigung für Qualitäts- und Management Systeme (“SQS”) bħala korp ta’ evalwazzjoni tal-konformità ta’ tagħmir mediku skont id-Direttiva tal-Kunsill 93/42/KEE tal-14 ta’ Ġunju 1993 dwar mezzi mediċi (ĠU Edizzjoni Speċjali bil-Malti, Kapitolu 13, Vol. 12, p. 82) skadiet, u li tneħħi SQS mid-databases tal-Kummissjoni New Approach Notified u Designated Organisations (NANDO) b’effett mit-28 ta’ Settembru 2021; u
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw erba’ motivi.
      
                  1.
               
               
                  L-ewwel motiv ibbażat fuq ksur, min-naħa tal-konvenuta tal-Artikolu 296 TFUE kif ukoll tal-Artikolu 5(1), l-Artikolu 5(2) u tal-Artikolu 13(2) TUE.
               
            
                  2.
               
               
                  It-tieni motiv ibbażat fuq il-fatt li l-konvenuta abbużat il-poteri tagħha.
               
            
                  3.
               
               
                  It-tielet motiv ibbażat fuq il-fatt li l-konvenuta kisret l-Artikolu 218(9) TFUE kif ukoll l-Artikoli 8, 18, 19 u 21 tal-“ARM bejn l-Unjoni Ewropea u l-Isvizzera” (1), id-dritt għal smigħ stabbilit fl-Artikolu 41(2) tal-Karta tad-Drittijiet Fundamentali tal-Unjoni Ewropea, id-drittijiet tad-difiża u l-prinċipju ġenerali “fraus omnia corrumpit”.
               
            
                  4.
               
               
                  Ir-raba’ motiv ibbażat fuq il-fatt li l-konvenuta kisret l-Artikolu 120 tar-Regolament (UE) 2017/745 (2), l-Artikolu 1 (moqri flimkien mal-Artikolu 120) u l-Artikolu 5 tal-“ARM bejn l-Unjoni Ewropea u l-Isvizzera”, kif ukoll il-prinċipji ġenerali ta’ prinċipji ta’ effettività, ta’ ċertezza legali u ta’ protezzjoni tal-aspettattivi leġittimi.
               
            
         (1)  Ftehim bejn il-Komunità Ewropea u l-Istati Membri tagħha, minn naħa, u l-Konfederazzjoni Svizzera, min-naħa l-oħra, dwar il-moviment liberu tal-persuni – Att finali – Dikjarazzjonijiet komuni – Dwar id-dħul fis-seħħ tas-seba’ ftehim milħuqa mal-Konfederazzjoni Svizzera fis-setturi tal-moviment liberu tal-persuni, tat-trasport bl-ajru u bl-art, tal-kuntratti pubbliċi, tal-kooperazzjoni xjentifika u teknoloġika, tar-rikonoxximent reċiproku tal-evalwazzjoni tal-konformità u tal-iskambju ta’ prodotti agrikoli, (ĠU 2002, L 114, p. 369), kif emendat bid-Deċiżjoni Nru 2/2017 tal-Kumitat stabbilit skont il-Ftehim bejn il-Komunità Ewropea u l-Konfederazzjoni Żvizzera dwar ir-rikonoxximent reċiproku rigward valutazzjoni tal-konformità tat-22 ta’ Diċembru 2017 dwar l-emenda tal-Kapitolu 2 dwar tagħmir protettiv personali, il-Kapitolu 4 dwar apparat mediku, il-Kapitolu 5 dwar apparat tal-gass u bojlers u l-Kapitolu 19 dwar l-installazzjonijiet tal-funikular [2018/403] (ĠU 2018, L 72, p. 24).
      
         (2)  Regolament (UE) 2017/745 tal-Parlament Ewropew u tal-Kunsill tal-5 ta' April 2017 dwar apparati mediċi, li jemenda d-Direttiva 2001/83/KE, ir-Regolament (KE) Nru 178/2002 u r-Regolament (KE) Nru 1223/2009 u li jħassar id-Direttivi tal-Kunsill 90/385/KEE u 93/42/KEE (Test b'rilevanza għaż-ŻEE) (ĠU 2017, L 117, p. 1, rettifiki fil-ĠU 2019, L 117, p. 9, fil-ĠU 2019, L 334, p. 165).